Tamaziɣt n Muriṭanya (taẓnagt neɣ tuḍḍungiyya) attan la tettmettat. D nettat ay d tutlayt tawḥidt ay la yetteddun ad tenger deg tmurt-a. Ass-a, ala Catherine Taine-Cheikh ay la ixeddmen fell-as. Tessuffeɣ-d asegzawal (dictionnaire) n tmaziɣt n Muriṭanya maca yella kan s teḍrist-nnes tafṛensist-tamaziɣt.
Nebɣa ad nesɛu anermis (contact) ed yemdanen ay yessawalen tamaziɣt n Muriṭanya akken ad nkemmel assefter (documentation) n tentala-a yernu, ma yella wamek, nessiwel ed yemsiwlen n tmaziɣt n Muriṭanya s Internet (s webrid n Facebook, s Skype, atg.), akken ad yeddu ccɣel-nneɣ s tɣawla yernu war ma yesqam-d aṭas.
Catherine Taine-Cheikh txebber-aɣ-d dakken yella yiwen n wergaz d Afinlandi yelmed tantala tamaziɣt n Muriṭanya, maca nettat s timmad-nnes ur tesɛi ara tilɣa-nnes n unermis (coordonnées). Amdan-a yezmer ad aɣ-iɛawen mliḥ deg ccɣel-nneɣ. Tzemrem ad aɣ-tɛawnem ad t-id-naf ?
kab_Latn kab_Latn kab_Latn